เป็น ปจด.มาไม่ตรง แล้วพอมารอบนี้ มาสีน้ำตาลเข้มและมาน้อยมาก เป็นเมื่อวานและพอตอนเช้าก็ไม่มี แบบนี้จะเป็นอะไรรึป่าวคะ
สวัสดีค่ะ หากประจำเดือนมาไม่ตรงตามกำหนดวันที่ควรจะมา และมีเพียงปริมาณเล็กน้อย และออกเพียงแค่ 1 วัน อาจไม่ใช่เลือดประจำเดือนก็ได้ เช่น เป็นเลือกออกช่วงไข่ตก เป็นเลือดล้างหน้าเด็ก มีการติดเชื้อในช่องคลอด มีมดลูกอักเสบ ผลข้างเคียงจากการใช้ยาฮอร์โมนต่างๆ เป็นต้น ดังนั้น หากที่ผ่านมาได้มีเพศสัมพันธ์ อาจลองตรวจหาการตั้งครรภ์ดูด้วยค่ะ โดยควรรอให้ครบ 2 สัปดาห์นับจากที่ได้มีเพศสัมพันธ์ไป แล้วจึงค่อยตรวจหาการตั้งครรภ์ดู หากตรวจไม่พบ ก็ให้สังเกตประจำเดือนในรอบต่อๆ ไปก่อน ว่าจะมาเป็นปกติหรือไม่ หากยังคงมีปริมาณน้อยมากผิดปกติ อาจเกิดจากสาเหตุต่างๆ เช่น การมีความเครียด ออกกำลังกายมากไป มีน้ำหนักลด มีภาวะโลหิตจาง มีภาวะไทรอยด์ฮอรโมนผิดปกติ เป็นต้น ดังนั้น หากประจำเดือนในรอบต่อๆ ไปยังคงมาน้อยผิดปกติ หรือมีเลือดออกผิดปกติมาอีกเรื่อยๆ โดยที่ไม่แน่ใจว่าใช่ประจำเดือนหรือไม่ ก็ควรไปพบสูติ-นรีแพทย์เพื่อตรวจหาสาเหตุค่ะ